( 216 ) 
ne demourra paz à estre enterinée et accomplie par faulte de 
finance, moyennant l’ayde et grace du tout puissant. 
Item, avons ordonné la charge de la dicte fondacion estre 
baillée aux xxun ministres de nostre amoureuse court ou a 
tel nombre d’eulx que en tempz et lieu convenable cy après 
avizé sera. 
Item, pour ce que tous nobles hommes et autres tendans à la 
richesse de bonne et durable renommée, meismement tous 
ceulz de nostre amoureuse court doivent avoir les cueurs 
aournez de vertueuses parolles et honnestes, ensemble souste- 
nir et garder l’onneur de toutes dames et demoiselles, tant en 
absence comme en presence, Nous, de rechief, par trés grande 
et meure délibéracion, avons ordonné et par ces présentes 
ordonnons qu’il ne soit aucun subjet de retenue de nostre 
ditte court ayant son nom et armes en nostre dessus dit regis- 
tre, tant ait icelluy hautesse, seigneurie et puissance, qui s’enhar- 
disse de dire ou par autre faire dire vilaines ne vitupérables 
parolles, en hault ou en audience, sur dame, damoiselle, reli- 
gieuse ou autre femme de bien, pour quelque cause que ce soit, 
ne en quelque lieu que ce soit, en hostel ou chambre, de roy, 
de due, conte, prince, prélat, baron, chevalier, escuicr ou d’autre 
notable homme d’icelle nostre court. 
Et d’autrepart, se gardent de faire quelque esclande ou dér- 
rision ou deshonneur ou vilain reproche d’icelles dames, damoi- 
selles et autres femmes, sur la privation de nom et d'armes, assez 
amplement cy dessus déclarée. 
Et qui plus est, sur peine de envoyer, de par nostre amou- 
reuse court, mandement pattent adreçant à noz amoureux 
subgès de retenue, demorant es bonnes villes fermées, forte- 
resses de ce royaume et d’ailleurz, contenant que tel deshon- 
nouré delinquant soit publyé et denommé généramment 
homme infame et ahonty, en requérant oultre plus à tous qu’il 
appartenra, de par nous et nostre amoureux Conseil et com- 
mandant à noz dis subgés, que celluy qui seroit trouvé en telle 
